CELEX: 62011TN0637
Language: el
Date: 2011-12-15 00:00:00
Title: Υπόθεση T-637/11: Προσφυγή της 15ης Δεκεμβρίου 2011 — Euris Consult κατά Ευρωπαϊκού Κοινοβουλίου

4.2.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 32/41
            
         Προσφυγή της 15ης Δεκεμβρίου 2011 — Euris Consult κατά Ευρωπαϊκού Κοινοβουλίου
   (Υπόθεση T-637/11)
   2012/C 32/82
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Euris Consult Ltd (Floriana, Δημοκρατία της Μάλτας) (εκπρόσωπος: F. Moyse, δικηγόρος)
   
      Καθού: Ευρωπαϊκό Κοινοβούλιο
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση που έλαβε η Γενική Διεύθυνση Μεταφράσεως του Ευρωπαϊκού Κοινοβουλίου στο πλαίσιο της διαδικασίας υποβολής προσφορών MT/2011/ΕΕ, σχετικά με την παροχή υπηρεσιών μεταφράσεως προς τη μαλτέζικη, περί απορρίψεως της προσφοράς που υπέβαλε η προσφεύγουσα λόγω μη τηρήσεως του απορρήτου των προσφορών·
            
         
               —
            
            
               να καταδικάσει το καθού στα έξοδα της διαδικασίας, συμπεριλαμβανομένων των εξόδων στα οποία υποβλήθηκε η προσφεύγουσα·
            
         
               —
            
            
               να αποφανθεί ότι η προσφεύγουσα δικαιούται αποζημίωση για αποκατάσταση της βλάβης που προκλήθηκε από την επίμαχη απόφαση.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής η προσφεύγουσα προβάλλει πέντε λόγους ακυρώσεως.
   
               1)
            
            
               Ο πρώτος λόγος αφορά
               
                           —
                        
                        
                           παράβαση του άρθρου 98, παράγραφος 1, του δημοσιονομικού κανονισμού, του άρθρου 143 των εκτελεστικών κανόνων και του άρθρου 2.4 της προσκλήσεως υποβολής προσφορών MT/2011/EU, και κατά συνέπεια την εξαίρεση περί ανεφάρμοστου δυνάμει του άρθρου 277 ΣΛΕΕ·
                        
                     
         
               2)
            
            
               Ο δεύτερος λόγος αφορά
               
                           —
                        
                        
                           παραβίαση της αρχής της αναλογικότητας·
                        
                     
         
               3)
            
            
               Ο τρίτος λόγος αφορά
               
                           —
                        
                        
                           παραβίαση της αρχής της ίσης μεταχειρίσεως·
                        
                     
         
               4)
            
            
               Ο τέταρτος λόγος αφορά
               
                           —
                        
                        
                           παράβαση του άρθρου 41 του Χάρτη Θεμελιωδών Δικαιωμάτων της Ευρωπαϊκής Ένωσης, καθόσον η αναθέτουσα αρχή παραβίασε την υποχρέωση ακροάσεως της προσφεύγουσας πριν από την έκδοση της προσβαλλομένης αποφάσεως·
                        
                     
         
               5)
            
            
               Ο πέμπτος λόγος αφορά
               
                           —
                        
                        
                           μη επαρκή αιτιολογία της επίμαχης αποφάσεως.